Aurelijus Skarbalius

Aurelijus Skarbalius (g. 1973 m. gegužės 12 d.) – profesionalus Lietuvos futbolininkas. Savo karjerą pradėjo žaisdamas krašto saugu, tačiau vėliau dažniausiai žaisdavo kairėje arba dešinėje gynybos pusėje. Skarbalius buvo daugiausiai rungtynių sužaidęs žaidėjas Lietuvos nacionalinėje komandoje (vėliau jį aplenkė Andrius Skerla). 2005 metų pabaigoje, po 14 metų žaidimo rinktinėje paskelbė apie pasitraukimą iš jos. Buvo Lietuvos rinktinės kapitonas.

 Biografija 
Aurelijus Skarbalius žaidė Kauno „Bangos“, Vilniaus „Žalgirio“ klubų komandose, vėliau Kauno „Inkaro“ komandoje. 1995 metais UEFA Taurėje Kauno „Inkaras“ susitiko su Danijos Brøndby IF klubu. Po šio susitikimo Aurelijus Skarbalius buvo nupirktas į Brøndby IF klubą. 1995–1996, 1996–1997, 1997–1998 m. sezonais tapo Danijos čempionu, nors per visus 3 sezonus tesužaidė 17 rungtynių. 1997–1998 metų sezone A. Skarbalius padėjo klubui patekti į UEFA Čempionų lygos grupių etapą, kur jam teko gintis prieš tokias žvaigždes kaip David Beckham ir Luís Figo. 2000–2001 metų sezone A. Skarbalius iš 33 klubo rungtynių sužaidė 28, 2001–2002 m. sezone jis įmušė vienintelius 2 savo įvarčius atstovaudamas Brøndby IF klubui – 1 lygos rungtynėse, 1 Čempionų lygos atrankoje. Išrinktas 2002 metų geriausių Brøndby IF klubo žaidėju.

2002 metų vasarą atvykus naujam treneriui Michael Laudrup A. Skarbalius prarado vietą pagrindinėje sudėtyje. 2004–2005 sezono pabaigoje paskolinamas Herfølge BK klubui. Herfølge BK klubui iškritus iš Danijos aukščiausios lygos Skarbalius grįžta į Brøndby IF klubą. 2005 m. gruodžio 31 d. Klubas nutraukė kontraktą su Skarbaliumi ir jis tapo žaidžiančiu Herfølge BK klubo treneriu.

2011 m. spalio 24 d. A. Skarbalius pasirašė vienerių metų sutartį su Brøndby IF klubu, vėliau ji buvo pratęsta dar dviem.http://sportas.delfi.lt/abroad/askarbalius-rinktines-netreniruos-jis-pratese-sutarti-su-brondby-klubu.d?id=52762321

2016 m. kovo pradžioje tapo Brøndby IF vyr. treneriu iki sezono pabaigos, po to kai savininkas Jan Bech Andersen, prisdengdamas slapyvardžiu klubo fanų puslapyje neigiamai pasisakė apie buvusį trenerį Thomas Frank.

2017 m. rugpjūčio pradžioje tapo Utenos Utenio akademijos techniniu vadovu. 2017 m. lapkričio pabaigoje tapo Vilniaus „Žalgirio“ klubo vyr. treneriu, su kuriuo pasirašė trejų metų sutartį.https://www.delfi.lt/sportas/futbolas/zalgiris-issirinko-nauja-stratega-ekipai-vadovaus-skarbalius.d?id=76475615 2018 m. birželio gale buvo atleistas iš vyr. trenerio pareigų.https://www.delfi.lt/sportas/futbolas/zalgiris-atleido-vyriausiaji-treneri-skarbaliu.d?id=78377541

2018 m. gruodžio pabaigoje tapo FK Trakų vyr. treneriu.https://www.delfi.lt/sportas/futbolas/trakams-naujajame-sezone-diriguos-aurelijus-skarbalius.d?id=79940343 Liepos 18 d. pranešta, kad treneris paliko „riterius“.http://fkriteriai.lt/2019/07/a-skarbalius-traukiasi-is-riteriu/

Nuo 2019 m. dirbo Danijoje, Pirmojo diviziono (antra pakopa) HB Køge vyr. treneriu. 2020 m. lapkričio 11 d. Danijos futbolo taurės turnyre Kogės klubas pralaimėjo Danijos čempionams Midtjylland rezultatu 0-1 ir baigė pasirodymą turnyre.2020/21 m. Danijos futbolo taurė

2021 m. paliko vyr. trenerio postą, po to, kai susilaukė JAV sportinės aprangos ir avalynės kompanijos „Capelli Sport“ pasiūlymo užimti Europos regiono techninio direktoriaus poziciją. 2022 m. pradžioje Aurelijus Skarbalius tapo „Utenos Utenio“ futbolo klubo valdybos pirmininku.https://www.lrt.lt/naujienos/sportas/10/1606334/aurelijus-skarbalius-paskirtas-utenio-klubo-valdybos-pirmininku

 Pasiekimai 
 Lietuvos čempionas: 1991, 1992 m.
 LFF taurės laimėtojas: 1991, 1993, 1994 m.
 Geriausias Lietuvos čempionato žaidėjas: 1994 m.
 Danijos Superlygos čempionas: 1995–1996, 1996–1997, 1997–1998, 2001–2002, 2004–2005 m.
 Danijos futbolo taurės laimėtojas: 1997–1998, 2002–2003, 2004–2005 m.

 Įvarčiai rinktinėje 
 #  Data  Vieta  Varžovas  Įvartis  Rezultatas  Turnyras 1. 1991 m. lapkričio 17 d. Klaipėda   1–11–11991 m. Baltijos taurė 2. 1994 m. rugpjūčio 17 d. Erebras   2–32–4draugiškos varžybos 3. 1994 m. rugsėjo 7 d. Kijevas   2–02–0X Europos futbolo čempionato atranka 4. 1995 m. gegužės 20 d. Ryga   1–07–01995 m. Baltijos taurė 5. 1995 m. liepos 29 d. Vilnius   1–01–1draugiškos varžybos

 Šaltiniai 

 Nuorodos 


Kategorija:Lietuvos futbolininkai
Kategorija:Lietuvos futbolo treneriai